Douglas
        
         (Man)
Store norske leksikon,Geografi,Verdens geografi,Europa,Storbritannia og Nord-Irlands geografi
Douglas er hovedstaden på øya Man i Irskesjøen, 130 kilometer nordvest for Liverpool, på den andre siden av Irskesjøen. Byen har 27 938 innbyggere ved folketellingen i 2011.
Douglas er sete for øyas parlament, Tynwald (norrønt Þingvǫllr).Douglas vokste kraftig på 1700-tallet som et resultat av både europeisk og transatlantisk handel og smugling. Gunstig juridisk status og lave lønninger og levekostnader bidro også til byens fremgang. I dag er Douglas sentrum for finans, forretninger, shopping, transport og underholdning.Douglas er et populært badested og turistmål, og det internasjonale motorsykkelløpet Isle of Man TT (Tourist Trophy) arrangeres i juni hvert år. På klippen St. Mary's Rock, også kjent som Conister Rock, i Douglas Bay ligger Tower of Refuge fra 1832. Damptog trafikkerer strekningen fra Douglas til Port Erin, og var inspirasjon til bøkene om lokomotivet Thomas av Wilbert Awdry. Les mer i Store norske leksikon Man Storbritannia De britiske øyer